Ρεμπέκα Μάντερ

Η Ρεμπέκα Λι Μάντερ (αγγλικά: Rebecca Leigh Mader 24 Απριλίου 1977) είναι Αγγλίδα ηθοποιός. Είναι ευρύτερα γνωστή για το ρόλο της ως Σάρλοτ Λιούις στη σειρά μυστηρίου Lost (2008) και ως Ζελίνα/Κακιά Μάγισσα της Δύσης στη σειρά φαντασίας Once Upon a Time (2011).

 Βιογραφία 
Η Μάντερ γεννήθηκε στο Κέιμπριτζ της Αγγλίας στις 24 Απριλίου του 1977. Εργάστηκε ως μοντέλο στη Νέα Υόρκη για ένα χρόνο, εμφανιζόμενη σε διαφημίσεις των L'Oréal, Colgate και Wella Hair. Ξεκίνησε την τηλεοπτική της καριέρα στις σαπουνόπερς του ABC All My Children ως Μόργκαν Γκόρντον και One Life to Live ως Μάργκαρετ Κόχραν.

Το 2003 εμφανίστηκε στη σειρά Guiding Light. Το ίδιο έτος ξεκίνησε να εμφανίζεται σε τηλεοπτικές ταινίες με το Mimic 3: Sentinel, ένα σίκουελ που κυκλοφόρησε σε DVD. Το 2005 συμμετείχε στην ταινία Hitch, που προβλήθηκε στον κινηματογράφο. Το 2006 ανέλαβε το μικρό ρόλο της Τζόσελιν στην ταινία Ο Διάβολος Φοράει Prada.

Η Μάντερ έκανε αρκετές γκεστ εμφανίσεις σε αρκετές τηλεοπτικές σειρές. Το 2006 έπαιξε ένα βασικό ρόλο στη δραματική δικαστική σειρά του Fox, Justice. Το 2008 ενσάρκωσε το ρόλο της Σάρλοτ Λιούις στη σειρά του ABC, Lost. Εμφανιζόταν στη σειρά από το 2008 μέχρι το 2009 και σε δύο επεισόδια το 2010.

Το 2011 είχε έναν επαναλαμβανόμενο ρόλο στη σειρά No Ordinary Family. Το 2012 έκανε γκεστ εμφάνιση στη σειρά επιστημονικής φαντασίας του Fox, Fringe, πως Τζέσικα Χολτ. Ένα χρόνο μετά πρωταγωνίστησε στην κωμική σειρά του ABC που ακυρώθηκε, Work It.

Τον Ιούνιο του 2013, η Μάντερ έκανε το ντεμπούτο της στο θέατρο με το ρόλο της Μπάρι ση μονόπρακτη κωμωδία The Third Date στο Hollywood Fringe Festival. Τον Δεκέμβριο του ίδιου έτους ανέλαβε το ρόλο της Ζελίνα/Κακιάς Μάγισσας της Δύσης, της νέας ανταγωνίστριας στο δεύτερο μισό του τρίτου κύκλου της σειράς φαντασίας Once Upon a Time. Επίσης, έκανε και γκεστ εμφανίσεις στο δεύτερο μισό του τέταρτου κύκλου, ενώ έγινε σταθερό μέλος του καστ στον πέμπτο και τον έκτο κύκλο της σειράς. Το Μάιο του 2017, η Μάντερ ανακοίνωσε ότι δεν θα επιστρέψει στον έβδομο κύκλο λόγω μιας δημιουργικής απόφασης των δημιουργών της σειράς. Ωστόσο, τον Σεπτέμβριο του 2017 ανακοινώθηκε ότι θα επέστρεφε σποραδικά με τον ρόλο της Ζελίνα για το δεύτερο μισό του έβδομου κύκλου. Τελικά, έκανε επτά εμφανίσεις στον έβδομο και τελευταίο κύκλο, συμπεριλαμβανομένου και του φινάλε επεισοδίου "Leaving Storybrooke".

Κατά τη διάρκεια του της πανδημίας του COVID-19 και όντας σε lockdown στην Καλιφόρνια, δημιούργησε στο YouTube μια σειρά συνεντεύξεων με τίτλο "At Home with Sean and Bex", μαζί με τον Σον Μαγκουάιρ, που επίσης έπαιζε στο Once Upon a Time στο ρόλο του Ρομπέν των Δασών.

 Προσωπική ζωή 
Ο πρώτος σύζυγος της Μάντερ είναι ο επιχειρηματίας Τζόζεφ Αροντζίνο. Χώρισαν το 2008.

Στις 29 Δεκεμβρίου του 2014 ανακοίνωσε τον αρραβώνα της με τον παραγωγό Μάρκους Κέιν. Παντρεύτηκαν στις 23 Νοεμβρίου του 2016 και απέκτησαν το πρώτο τους παιδί το 2019. Το 2021, η Μάντερ ανακοίνωσε τη γέννηση του δεύτερου παιδιού τους.

 Παραπομπές 

 Εξωτερικοί σύνδεσμοι 
 Ρεμπέκα Μάντερ στο IMDb

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί σαπουνόπερας
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί φωνής
Κατηγορία:Γυναίκες ηθοποιοί βιντεοπαιχνιδιού
Κατηγορία:Once Upon a Time